যাই হোক নানা দেশ ভ্রমণ এবং নানা কিছু বিশ্লেষণের পর কলম্বাস বুঝতে পারেন, ভারত বা এশিয়ায় পৌঁছা তার পক্ষে সম্ভব। ১৪৮৩ সালে তিনি প্রথমে তদানীন্তন পরাশক্তি পর্তুগালে যান তার পরিকল্পনাটি বাস্তবায়নে সহায়তা লাভের জন্য। কিন্তু সেখানকার রাজন্যবর্গকে তিনি তার প্রকল্পটিতে বিনিয়োগ করতে রাজি করাতে পারেননি। অবশেষে ১৪৮৫ সালে পর্তুগালের প্রতিদ্বন্দ্বী স্পেনে যান। স্পেনের রাজা ফার্ডিনান্ড এবং রানি ইসাবেলা তখন স্পেন থেকে মুসলমানদের নির্মমভাবে বিতারণের কাজ করছিলেন।